****

**PRAVILNIK**

**O STICANJU SUDIJSKIH ZVANJA**

Član 1.

Radi ostvarivanja zajedničkih ciljeva i zadataka, unapredjenja sudjenja i sprovodjenja stručne i opšte politike karate sporta i razvoja stručnih kadrova, na osnovu čl. 16. Pravilnika o pravima i dužnostima i načinu delegiranja sudija u ŠKSS i člana 3. i 7. Pravilnika o radu sudijske komisije ŠKSS, sudijska komisija ŠKSS formira listu sudija za tekuću godinu.

Član 2.

Listu sudija ŠKSS sačinjavaju aktivne karate sudije. Aktivnim karate sudijama smatraju se :

* sudija III kategorije
* sudija II kategorije
* sudija I kategorije
* internacionalni sudija

Član 3.

Ciljevi i zadaci sudijske komisije ŠKSS su da:

* U okviru ŠKSS učestvuje pri utvrdjivanju politike i programa razvoja karate sporta, sprovodi politiku i smernice ŠKSS iz oblasti sudijskog kadra u cilju stručnog usavršavanja i obezbedjenja dovoljnog broja kvalitetnih sudija;
* Školuje, prati, unapredjuje i omasovljava sudijski kadar;
* Priprema i izdaje stručne publikacije radi usavršavanja i unapredjenja sudijskog kadra i sudjenja.

**STICANJE ZVANJA SUDIJE**

Član 4.

Zvanje sudije stiče se polaganjem ispita koji organizuje i sprovodi sudijska komisija odredjena od strane Upravnog odbora ŠKSS.

Član 5.

Uz prijavu za polaganje ispita, kandikat podnosi uverenje o zdravstvenom stanju i sposobnostima za obavljanje sudijske funkcije.

Član 6.

Ispit za sudije III kategorije može polagati osoba koja ispunjava sledeće uslove:

* Da je starija od 18 godina
* Da ima zvanje majstora karate najmanje I Dan.

Član 7.

Sudija III kategorije sudi kao uglovni sudija ili je zapisničar na turnirima.

Član 8.

Ispit za sudije II kategorije može polagati sudija koji ispunjava sledeće uslove:

a) Da se najmanje 1 godinu nalazi na listi sudija ŠKSS,

b) Da je sudio ,na najmanje jednom turniru, kate i borbe,

c) Da je prisustvovao najmanje jednom centralnom serminaru ŠKSS,

d) Da ima zvanje majstora karate najmanje II Dan.

Član 9.

Sudija II kategorije sudi kao uglovni sudija na prvenstvima i kup takmičenjima ŠKSS i kao sudija u borilištu, ili uglovni sudija na turnirima.

Član 10.

Ispit za sudiju I kategorije može polagati sudija koji ispunjava sledeće uslove:

* Da se najmanje 3 godine nalazi na listi sudija II kategorije.
* Da je sudio najmanje 3 prvenstva ili kupa ŠKSS.
* Da je svake godine prisustvovao najmanje jednom centralnom seminaru ŠKSS.
* Da ima zvanje majstora karate najmanje III Dan.

Član 11.

Sudija prve kategorije sudi kao sudija u borilištu na prvenstvima i kup takmicenjima ŠKSS.

Najuspešnije sudije I kategorije mogu biti odredjene za kontrolore .

Član 12.

Ispit za internacionalnog sudiju može polagati sudija I kategorije kojeg predloži Upravni odbor ŠKSS. Ispit se polaže na SKIF sudijskim seminarima organizovanim na svetskim i evropskim prvenstvima i kupovima.

Član 13.

Internacionalne sudije odredjuju se za vrhovne sudije i kontrolore.

Član 14.

Provera sposobnosti sudija (licenciranje) obavlja se jednom godišnju, u dva termina, pre početka takmičarske sezone. Provera se sastoji iz teoretskog dela, testa i praktičnog dela.

Član 15.

Proveru sprovodi komisija koju odredjuje Upravni odbor ŠKSS.

Član 16.

Nakon provere i sačinjavanja liste sudija za tekuću godinu Sudijska komisija odredjuje sudije za svaku polusezonu.

Predsednik

sudijske komisije ŠKSS

Milosav Milosavljević 6.DAN